hotchpotch/miracl-hf-unified huggingface dataset:
মহাবোধি সোসাইটি
মহাবোধি সোসাইটি হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশিয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।
১৮৯১ খ্রিস্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন। অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।
১৮৯১ খ্রিস্টাব্দে কলম্বোয় প্রতিষ্ঠিত হয় মহাবোধি সোসাইটি। কিন্তু এর পরের বছরেই অর্থাৎ ১৮৯২ খ্রিস্টাব্দে সংগঠনটির মূল কার্যালয় কলম্বো থেকে স্থানান্তরিত হয় কলকাতায়। সেইসময় মহাবোধি সোসাইটির মুখ্য উদ্দেশ্যই ছিল বুদ্ধগয়ায় অবস্থিত মহাবোধি মন্দিরের পুনরুদ্ধার করা। এই কার্য সম্পাদন করার লক্ষ্যে ধর্মপাল আইনের আশ্রয় গ্রহণ করেন এবং বহু শতাব্দী ধরে মহাবোধি মন্দিরের নিয়ন্ত্রক ব্রাহ্মণ পুরোহিতগণের বিরুদ্ধে মামলা দায়ের করেন। এইভাবে সুদীর্ঘ সংগ্রামের পর ১৯৪৯ খ্রিস্টাব্দে অনাগরিক ধর্মপাল তাঁর লক্ষ্যে সফল হন এবং মহাবোধি মন্দিরের নিয়ন্ত্রণাধিকার লাভ করেন।
"মূল নিবন্ধ" : মহাবোধি মন্দির
"মূল নিবন্ধ" : সারনাথ
"মূল নিবন্ধ" : কুশীনগর
মহাবোধি মন্দির
মহাবোধি মন্দির (সংস্কৃত: महाबोधि मंदिर) বুদ্ধগয়ায় অবস্থিত একটি বৌদ্ধ মন্দির। এখানে সিদ্ধার্থ গৌতম বুদ্ধত্ব লাভ করেন। বোধগয়া ভারতের বিহার রাজ্যের রাজধানী পাটনা শহর থেকে দূরে অবস্থিত। মন্দিরের পশ্চিম দিকে পবিত্র বোধিবৃক্ষটি অবস্থিত। পালিশাস্ত্রে এই গাছটির নাম বোধিমণ্ড এবং এখানকার মঠটির নাম বোধিমণ্ড বিহার। মন্দিরের উচ্চতম শীর্ষটির উচ্চতা ।
বাংলাদেশ কারিগরি শিক্ষা বোর্ড
বাংলাদেশ কারিগরি শিক্ষা বোর্ড ১৯৬৭ সালের ১নং সংসদীয় কারিগরি শিক্ষা আইনবলে স্থাপিত হয়। বাংলাদেশে কারিগরি ও বৃত্তিমূলক শিক্ষা ও প্রশিক্ষণের মান প্রণয়ন, নিয়ন্ত্রণ, মূল্যায়ন ও উন্নয়নের সার্বিক দায়িত্ব বাংলাদেশ কারিগরি শিক্ষা বোর্ডের উপর ন্যস্ত। বাংলাদেশ সরকারের শিক্ষা মন্ত্রণালয়ের কারিগরি শিক্ষা অধিদপ্তর কেন্দ্রীয়ভাবে দেশের সকল পলিটেকনিক পরিচালনা করে। একজন অধ্যক্ষের প্রত্যক্ষ তত্ত্বাবধানে উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।
পলিটেকনিক ইন্সটিটিউট (ইংরেজী: Polytechnic Institute) একটি কারিগরি শিক্ষা প্রতিষ্ঠান, যেখানে প্রাতিষ্ঠানিক শিক্ষার পাশাপাশি বাস্তব ও কর্মমুখী শিক্ষার প্রয়োগ ঘটে। এটি বাংলাদেশ কারিগরি শিক্ষা বোর্ড এর অধীনে পরিচালিত হয়। বাংলাদেশ কারিগরি শিক্ষা বোর্ডের অধীনে পরিচালিত শিক্ষাক্রমগুলো হলো ডিপ্লোমা ইন ট্যুরিজম এন্ড হসপিটালিটি ম্যানেজমেন্ট, ডিপ্লোমা ইন ইঞ্জিনিয়ারিং, ডিপ্লোমা ইন টেক্সটাইল ইঞ্জিনিয়ারিং, ডিপ্লোমা ইন এগ্রিকালচার, ডিপ্লোমা ইন ফরেস্ট্রি, ডিপ্লোমা ইন মেরিন টেকনোলজি, ডিপ্লোমা ইন হেল্থ টেকনোলজি, এইচএসসি(ব্যবসায় ব্যবস্থাপনা), এইচএসসি(ভোকেশনাল) ও এসএসসি(ভোকেশনাল)। বোর্ড এর অধীনে চার(৪) বছর মেয়াদী শিক্ষাক্রম পরিচালিত হয়। চার বছর মেয়াদী শিক্ষাক্রম আটটি(৮) পর্বে বিভক্ত যাদের সেমিষ্টার বলা হয়। এক একটি সেমিষ্টারের কার্য দিবস ১৬-১৮ সপ্তাহ। সে হিসেবে প্রতি বর্ষের কার্য দিবস ৩২-৩৬ সপ্তাহ। নির্ধারিত কার্য দিবস শেষ হওয়ার পর পর্ব সমাপণি পরীক্ষা অনুষ্ঠিত হয়।
বাংলাদেশ কলেজ অব লেদার টেকনোলজি বাংলাদেশের একটি কারিগরি শিক্ষা প্রতিষ্ঠান যা ১৯৪৭ সালে প্রতিষ্ঠিত হয়।
বাংলাদেশের একমাত্র খনিজ সম্পদ বিষয়ক অনুষদ যা ২০০৬ সালে খসড়া কয়লা নীতির সুপারিশ অনুসারে বগুড়া পলিটেকনিক ইন্সটিটিউটে কার্যক্রম শুরু করে।
বাংলাদেশের ১৫টি এটিআইতে ডিপ্লোমা-ইন-এগ্রিকালচার (৪ বছর মেয়াদী)কোর্সটি পড়ানো হয়।এছাড়াও বেসরকারীভাবে ১৬০মতো প্রতিষ্ঠানে
ডিপ্লোমা-ইন-এগ্রিকালচার (৪ বছর মেয়াদী)কোসটি পড়ানো হয়।
১।এগ্রিকালচার ট্রেনিং ইনিষ্টিটিউট (ATI), শেরে বাংলা নগর, ঢাকা।
২।এগ্রিকালচার ট্রেনিং ইনিষ্টিটিউট (ATI), তাজহাট রংপুর।
৩।এগ্রিকালচার ট্রেনিং ইনিষ্টিটিউট (ATI), রহমতপুর, বরিশাল।
৪।এগ্রিকালচার ট্রেনিং ইনিষ্টিটিউট (ATI), খাদিমনগর, সিলেট।
৫।এগ্রিকালচার ট্রেনিং ইনিষ্টিটিউট (ATI), শেরপুর।
৬।এগ্রিকালচার ট্রেনিং ইনিষ্টিটিউট (ATI), দৌলতপুর, খুলনা।
৭।এগ্রিকালচার ট্রেনিং ইনিষ্টিটিউট (ATI), হমনা, কুমিল্লা
৮।এগ্রিকালচার ট্রেনিং ইনিষ্টিটিউট (ATI), ঈশ্বরদী,পাবনা
৯।এগ্রিকালচার ট্রেনিং ইনিষ্টিটিউট (ATI), রাঙ্গামাটি।
১০।এগ্রিকালচার ট্রেনিং ইনিষ্টিটিউট (ATI), গাজীপুর।
১।আবুল বাশার কৃষি কলেজ, ঢাকা।
২।তমালতলা কৃষি ও কারিগরি কলেজ,বাগাতি পাড়া, নাটোর।
৩।এম.এস.জোহা কৃষি কলেজ,হারদী,আলমডাঙ্গা, চুয়াডাঙ্গা।
৪।খান জাহান আলী কৃষি কলেজ,ডুমুরিয়া, খুলনা।
৫।ব্রেইলী ব্রীজ এগ্রিকালচার এন্ড পলিটেকনিক ইনিষ্টিটিউট,মীরবাগ,কাউনিয়া রংপুর।"
বর্তমানে ৪৯টি সরকারী পলিটেকনিক ইন্সটিটিউট রয়েছে। এর মধ্যে পুরোনো ইন্সটিটিউটের সংখ্যা ২০টি, যেগুলো পুরোপুরি সরকারি। নতুন রাজস্বভুক্ত ইন্সটিটিউটের সংখ্যা পাঁচটি, মনোটেকনিক ইন্সটিটিউট তিনটি, প্রকল্পভুক্ত ১৮টি ও মহিলা পলিটেকনিক ইন্সটিটিউটের সংখ্যা তিনটি।
বেসরকারী পলিটেকনিকের সংখ্যা ৩৮৭টি
স্ট্যামফোর্ড বিশ্ববিদ্যালয় বাংলাদেশ
স্ট্যামফোর্ড ইউনিভার্সিটি বাংলাদেশ (ইংরেজি: Stamford University Bangladesh) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্ট্যামফোর্ড ইউনিভার্সিটি বাংলাদেশ নামে কার্যক্রম শুরু করে। এই বিশ্ববিদ্যালয়ের দুইটি ক্যাম্পাস আছে, একটি সিদ্ধেশরী এবং অপরটি ধানমন্ডিতে অবস্থিত।
স্টামফোর্ড বিশ্ববিদ্যালয়ে পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ
স্ট্যামফোর্ড ইউনিভার্সিটি বাংলাদেশ এর প্রাতিষ্ঠানিক ওয়েবসাইট
রুমটেক মঠ
রুমঠেক মঠ () (যা ধর্মচক্রকেন্দ্র নামেও পরিচিত) হল ভারতের সিকিম রাজ্যের অন্তর্গত গ্যাংটক শহরে অবস্থিত একটি তিব্বতি বৌদ্ধ মঠ। এই মঠ ষোড়শ শতাব্দীতে প্রতিষ্ঠিত হয়।
তাওয়াং মঠ
তাওয়াং মঠ হল অরুণাচল প্রদেশের তাওয়াং জেলায় অবস্থিত তিব্বতি বৌদ্ধ মঠ। বর্তমানে এটিই ভারতের বৃহত্তম বৌদ্ধ বিহার। ঐতিহাসিকভাবে এই বিহার অত্যন্ত তাৎপর্যপূর্ণ কারণ ষষ্ঠ দলাই লামার জীবনের সঙ্গে এই বিহার ওতপ্রোত ভাবে জড়িত হয়ে রয়েছে।
পরিবর্তী তড়িৎ প্রবাহ
পরিবর্তী তড়িৎ প্রবাহ বা বিবর্তিত বিদ্যুৎ () বলতে সেই ধরনের তড়িৎ প্রবাহকে বোঝানো হয় যে তড়িৎ-প্রবাহের দিক একটি নির্দিষ্ট পর্যায় পর পর বিপরীতগামী হয়। এটি সমপ্রবাহ বা DC Current এর থেকে ভিন্নধর্মী যেখানে তড়িৎ সময়ের সাথে সাথে এর দিক পরিবর্তন করে কেবল একটি নির্দিষ্ট দিকেই প্রবাহিত হতে থাকে। পরিবর্তি প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয় বাকি অর্ধেক সময় ঠিক তার বিপরিত দিকে প্রবাহিত হয়।
বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তি প্রবাহ বহুল ব্যবহৃত হয়। কারণ এই ধরনের তড়িৎ শক্তি সহজে দূর দূরান্তে প্রেরন করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রুপ সাধারনত সাইন ওয়েভ হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।
প্রজ্ঞা (বৌদ্ধ ভিক্ষু)
প্রজ্ঞা (চীনা:般若三藏) হলেন খ্রিস্টীয় নবম শতাব্দীর একজন বৌদ্ধ ভিক্ষু। ইনি অধুনা আফগানিস্তানের গান্ধার অঞ্চলে জন্মগ্রহণ করেন।
বৃন্দা কারাত
বৃন্দা কারাত (জন্ম- ১৭ অক্টোবর, ১৯৪৭) হলেন ভারতের একজন বিশিষ্ট কমিউনিস্ট রাজনীতিবিদ। ইনি ২০০৫ সালের ১১ এপ্রিল পশ্চিমবঙ্গ থেকে ভারতের কমিউনিস্ট পার্টি (মার্ক্সবাদী)-র হয়ে রাজ্যসভার সদস্য নির্বাচিত হন।
খারাজ
ইসলামিক আইনে খারাজ হচ্ছে কোন কৃষি জমির উপর ভূমি কর। কুরআন এবং হাদিস অনুযায়ী খারাজ উল্লেখ না থাকলেও ইসলামিক পন্ডিতগণের মতামত এবং ইসলামিক ঐতিহ্য অনুযায়ী তৈরি ইজমাতে এর উল্লেখ রয়েছে।
ইসলামী রাষ্ট্র যে জমি কোন অমুসলিমকে বন্দোবস্ত দিয়েছে, এমন জমিকে খারাজি জমি বলে। আর এই জমি হতে যে রাজস্ব আদায় করা হয় তাকে খারাজ বলে। খারাজ সাধারণত বছরে একবার আদায় করা হয়। এটা রাষ্ট্রীয়ভাবে নির্ধারিত হয়ে থাকে। খারাজ যেহেতু জমির উপর ভিত্তি করে আরোপিত হয়, সেহেতু এটি নির্ধারণ করার পূর্বে ভূমি বিশেষজ্ঞ দ্বারা জমির গুণাগুণ পরীক্ষাপূর্বক জমির পরিমাণ নির্ধারণ করতে বিশেষ সতর্কতা অবলম্বন করা জরুরি। ভূমির উর্বরা শক্তি , ধরন, সেচ ইত্যাদির উপর এর পরিমাণ নির্ভর করে। ইসলামের তৃতীয় খলিফা ওমর (রা) ইরাক, সিরিয়া ও মিশরের বিশাল বিস্তৃত উর্বর ভূমির উপর খারাজ নির্ধারণের জন্য ভূমি রাজস্ব বিশেষজ্ঞ দলের অন্যতম সদস্য উসমান বিন হানিফ (রা)-কে জমির জরিপকার্য সুষ্ঠভাবে পরিচালনা করে খারাজ নির্ধারণের নির্দেশ জারী করেছিলেন।
১. মুসলিম সরকার কর্তৃক খারাজ আরোপিত হতে হবে।
২. প্রত্যেক ভূমির উৎপাদিত ফসলের এমন একটা অংশ খারাজ হিসেবে নির্ধারণ করতে হবে, যা মোট ফসলের ১/৫ ভাগের কম থেকে শুরু করে ১/২ ভাগের বেশি না হয়। আর জমিতে ফসল উৎপাদিত না হলে খারাজ ধার্য করা যাবে না।
৩. উপরোক্ত দুটি পন্থায় জমির খারাজ ধার্য না হলে প্রত্যেক জমি পরিমাপ করে জমির গুণাগুণ অনুযায়ী ফসলের পরিমাণের প্রতি দৃষ্টি রেখে তার নির্দিষ্ট হারে ভূমিকর আদায় করতে হবে। এই করের পরিমাণ সাধারণভাবে জমির উৎপাদিত ফসলের আনুমানিক ১/৫ মূল্যের কম কিংবা ১/২ মূল্যের বেশি হবে না।
খারাজ ইসলামী রাষ্ট্রের কেন্দ্রীয় আর্থিক প্রতিষ্ঠান বাইতুল মালে জমা হবে। বাইতুলমালে সংরক্ষিত এই অর্থ দেশের সামগ্রিক কল্যাণ ও উন্নয়নের জন্যে ব্যয়িত হবে।
সংযুক্ত প্রগতিশীল জোট
সংযুক্ত প্রগতিশীল জোট হল ভারতের বর্তমান শাসক জোট। এই জোটের সর্বাপেক্ষা বৃহত্তর শরিক দল হিসেবে ভারতীয় জাতীয় কংগ্রেস এই জোটের নেতৃত্ব প্রদান করে।
খুমুস
খুমুস একটি আরবি শব্দ যার অর্থ কোন বস্তুর ১/৫ ভাগ বা এক-পঞ্চমাংশ। খারাজের মত এটাও ইসলামী রাষ্ট্রের আয়ের উৎস। ইসলামী অর্থনীতির পরিভাষায় খুমুস অর্থ ঐ সকল সম্পদের মধ্যে এক পঞ্চমাংশ যা ইসলাম বাইতুলমালে জমা দিতে নির্দেশ জারী করেছে। আর এসব সম্পদের মধ্যে যুদ্ধলব্ধ গণিমতের সম্পদ, খনিজ সম্পদ, সামুদ্রিক সম্পদ সবিশেষ উল্লেখ যোগ্য।
১. গনিমতের সম্পদ: অমুসলিম সম্প্রদায়ের সাথে রণক্ষেত্রে বিজয়ী হবার পর যুদ্ধের ময়দানে পরিত্যক্ত সম্পদ মুসলিম সম্প্রদায়ের হস্তগত হলে তাকে গনিমত বলে । যুদ্ধাস্ত্র, খাদ্যসামগ্রী, যানবাহন, পোশাক-পরিচ্ছদ ইত্যাদী গনিমতের সম্পদের অন্তর্ভুক্ত। গনিমতের মালের ক্ষেত্রে খুমুসের বিধান হচ্ছে প্রাপ্ত সম্পদের ১/৫ ভাগ ইসলামী রাষ্ট্রের বাইতুল মালে জমা হবে।
২. খনিজ সম্পদ: খনিজ সম্পদকে আরবিতে রিকায বলে। ইসলামী অর্থনীতির বিধানুসারে খনিজ সম্পদের এক-পঞ্চমাংশ বাইতুলমাল জমা হবে।যেন প্রাকৃতিক সম্পদের উপর দেশের সর্বসাধারণের অধিকার স্বীকৃত হয। এখাতের আয় থেকে জনকল্যাণে ব্যয় করা হয়।
৩. সামুদ্রিক সম্পদ: খনিজ সম্পদের ন্যায় সামুদ্রিক সম্পদের এক পঞ্চমাংশ রাষ্ট্রীয় কোষাগার বাইতুলমালের জন্য নির্দিষ্ট। সামুদ্রিক মৎস্য, মণিমুক্তা, প্রবাল, মূল্যবান পাথর ও অন্যান্র সামগ্রীর উপরও এক পঞ্চমাংশের বিধান কার্যকরী হবে। এছাড়া বড় বড় নদী, হ্রদ, হাওড় ইত্যাদীতে মৎস্য চাষ হলে কিংবা প্রাকৃতিক মৎস্য ধৃত হলে খুমুস বা এক পঞ্চমাংশের বিধান কার্যকর হবে।
সমাজবাদী পার্টি
সমাজবাদী পার্টি হল একটি বিশেষ ভারতীয় রাজনৈতিক দল। এই দলটি মূলত উত্তরপ্রদেশের একটি আঞ্চলিক দল।
নওবাহার-ই-মুর্শিদকুলী খানি
নওবাহার-ই-মুর্শিদকুলী খানি আজাদ-আল হোসায়নি রচিত একটি ইতিহাস গ্রন্থ। ইরান থেকে আগত এই পন্ডিত সম্ভবত ১৭২৯ খৃষ্টাব্দে এ গ্রন্থটি রচনা করেন। মূলত এ গ্রন্থটি একটি পুস্তিকা যা স্যার যদুনাথ সরকার ইংরেজিতে অনুদিত করে মাত্র ৮ পৃষ্ঠায় মুদ্রণ করেছিলেন।
এই পুস্তিকায় রয়েছে বাংলার সুবাদার মীর জুমলা (১৭৬০-১৭৬৩), বাংলার সুবাদার আজম শাহ (১৬৭৮-১৬৭৯) ও ঢাকার নায়েব নাজিম দ্বিতীয় মুর্শিদকুলী খান রুস্তম জঙ (১৭১২ - ১৭৩৪) সম্পর্কে একটি করে ছোট কাহিনী রয়েছে। এছাড়া রয়েছে নায়েব নাজিমের সেনাপতি মীর হাবিব ও আগা সাদেক কর্তৃক ১৭২৯ খৃস্টাব্দে ত্রিপুরা রাজ্যে অভিযান, সেই রাজ্য অধিকার ও এর "রওশনাবাদ" নামকরণের ইতিহাস। শেষের ঘটনার জন্যই এ গ্রন্থটির বেশি গুরুত্বপূর্ণ কারণ এ গ্রন্থেই এ ঘটনার প্রথম এবং এতো বিস্তারিত বর্ণনা রয়েছে।
ওলামা
ওলামা বলতে সাধারণত শিক্ষিত মুসলমান জনগোষ্ঠী বিশেষ করে ইসলামিক পন্ডিতদের বোঝানো হয় যারা ইসলামি শিক্ষার বিভিন্ন ক্ষেত্রে কাজ করে থাকেন । এরা শরিয়াহ আইনের নিয়ন্ত্রক হিসেবেই বেশি পরিচিত।
ব্ল্যাক
ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কন্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।
ব্ল্যাক পেপসি ও গ্রামীণফোনের ডিজুসের ব্র্যান্ড অ্যাম্বাসেডর ছিল।২০০৩ সালে চ্যানেল আই-এ ‘বিশ্ব ভালবাসা দিবস’ উপলক্ষে নির্মিত টেলিফিল্ম ‘অফবিট’ এ তারা অভিনয় করে। তাহসান ব্যাক্তিগত কারণে ব্যান্ড ত্যাগ করে ও তার সলো ক্যারিয়ারে মনোনিবেশ করে।তাদের ৩য় অ্যালবাম আবারের পৃষ্ঠপোষক ছিল ওয়ারিদ টেলিকম যা বর্তমানে এয়ারটেল (বাংলাদেশ) নামে পরিচিত।
তাদের আবার অ্যালবাম রেকর্ডিং চলাকালীন সময়ে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়। মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়।
ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।
ডারউইন দিবস
বিজ্ঞানী চার্লস ডারউইন-এর সামগ্রিক বৈজ্ঞানিক অবদান এবং সমাজে তার বিবর্তন তত্ত্বের প্রভাব স্মরণ করে সারা বিশ্বে ডারউইনের জন্মবার্ষিকীতে (১২ই ফেব্রুয়ারী) ডারউইন দিবস পালন করে থাকে বিভিন্ন বৈজ্ঞানিক এবং মানবতাবাদী সংগঠন। অধ্যাপক ডোনাল্ড জনসনের নেতৃত্বে ক্যালিফোর্নিয়ার প্যালো এল্টোর মানবতাবাদী সম্প্রদায় ১৯৯৩ সালে প্রথম ডারউইন দিবস উদযাপন করেছিলো। বিগত শতকের নব্বইয়ের দশকের শেষ দিকে জীববিজ্ঞানের অধ্যাপক মাসিমো পিগলিউসির উদ্যোগে ১৯৯৬ সালে ইউনিভার্সিটি অব টেনেসিতে ডারউইন দিবস অনুষ্ঠানের আয়োজন করা হয়। বর্তমানে সারা বিশ্বের সহস্রাধিক সংগঠন ডারউইন দিবস পালন করে থাকে। বাংলাদেশে মুক্তমনা, শিক্ষা আন্দোলন মঞ্চ এবং বিজ্ঞানচেতনা পরিষদ সহ বেশ কিছু সংগঠন বিগত কয়েক বছর ধরে স্যেকুলার উৎসব দিসেবে ডারউইন দিবস পালন করে আসছে।
অসম গণ পরিষদ
অসম গণ পরিষদ বা অগপ ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্লকুমার মোহান্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে। প্রাক্তন মুখ্যমন্ত্রী প্রফুল্লকুমার মোহান্ত দলত্যাগ করে অসম গণ পরিষদ (প্রগতিশীল) গঠন করলে দল অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে আবার দুই দলের মিলন ঘটে। লোকসভা ও রাজ্যসভায় অগপ-র সদস্য সংখ্যা যথাক্রমে এক ও দুই। দলের লোকসভা সদস্য জোসেফ টোপো তেজপুর লোকসভা কেন্দ্র থেকে নির্বাচিত।
বাংলাদেশ ইউনিভার্সিটি অব প্রফেশনালস
বাংলাদেশ ইউনিভার্সিটি অব প্রফেশনালস্ বাংলাদেশের ২৯তম সরকারি বিশ্ববিদ্যালয়, যা ঢাকার মিরপুর সেনানিবাসে ২০০৮ সালে প্রতিষ্ঠিত হয়। এটি বাংলাদেশের প্রথম সরকারি বিশ্ববিদ্যালয় যা সশস্ত্র বাহিনী দ্বারা পরিচালিত। "বাংলাদেশ ইউনিভার্সিটি অব প্রফেশনালস্ অধ্যাদেশ, ২০০৮" আইনের অধীনে এটি প্রতিষ্ঠা পায়।
বাংলাদেশ ইউনিভার্সিটি অব প্রফেশনালস্ এ মোট নয়টি প্রতিষ্ঠান (বাংলাদেশ সামরিক বাহিনী দ্বারা পূর্বে পরিচালিত) অন্তর্ভুক্ত আছে। 
এই প্রতিষ্ঠান গুলোঃ
এই বিশ্ববিদ্যালয় মোট আছে পাঁচটি অনুষদ আছেঃ
এই বিশ্ববিদ্যালয়ে মোট ১৭ টি বিভাগ আছে। তাছাড়া এই বিশ্ববিদ্যালয় থেকে এম ফিল ও পি এইচ ডি ডিগ্রীর পাশাপাশি উচ্চতর গবেষণার সুযোগ আছে।
বেগম রোকেয়া বিশ্ববিদ্যালয়
বেগম রোকেয়া বিশ্ববিদ্যালয় ১২ অক্টোবর ২০০৮ সালে রংপুরে প্রতিষ্ঠিত হয়। এটি রংপুর বিভাগের একমাত্র পুর্ণাঙ্গ সরকারি বিশ্ববিদ্যালয়। রংপুর বিশ্ববিদ্যালয় নামে যাত্রা শুরু করে ২০০৯ সালে নারী জাগরণের অগ্রদূত বেগম রোকেয়া সাখাওয়াত হোসেনের স্মরণে নাম পরিবর্তিত হয়ে বেগম রোকেয়া বিশ্ববিদ্যালয়ে পরিণত হয়। রংপুর বিভাগের ছাত্র-ছাত্রীদের উচ্চ শিক্ষায় এই বিশ্ববিদ্যালয় অসামান্য অবদান রাখছে। বর্তমানে বিভিন্ন বিভাগে প্রায় ৭০০০ শিক্ষার্থী এখানে অধ্যয়ন করছে।
রংপুরের ঐতিহ্যবাহী কারমাইকেল কলেজ ও রংপুর ক্যাডেট কলেজ সংলগ্ন পার্কের মোড়ে এই ক্যাম্পাসটি গড়ে উঠেছে যা রংপুর শহরের প্রাণকেন্দ্র থেকে প্রায় পাঁচ কিলোমিটার দূরে রংপুর কুড়িগ্রাম মহাসড়কে অবস্থিত।
এ বিশ্ববিদ্যালয়ের অধীনে ড. ওয়াজেদ রিসার্চ ইনস্টিটিউট প্রতিষ্ঠা করা হলেও সে প্রতিষ্ঠান স্বতন্ত্রভাবে তার কার্যক্রম শুরু করতে পারেনি অদ্যাবধি।
রণন, উদীচী, গুনগুন, চারণ সাংস্কৃতিক কেন্দ্র, বেগম রোকেয়া বিশ্ববিদ্যালয় সাংবাদিক সমিতি, বেগম রোকেয়া ইউনিভার্সিটি ডিবেট অ্যাসোসিয়েশন (ব্রুডা), বেগম রোকেয়া বিশ্ববিদ্যালয় ফিল্ম সোসাইটি, বিতর্ক চর্চা কেন্দ্র,
ইংলিশ কালচার সোসাইটি (ইসিএস)
আনন্দময়ী মা
শ্রী আনন্দময়ী মা (১৮৯৬-১৯৮২) আধ্যাত্মিক সাধিকা। ১৮৯৬ খ্রিস্টাব্দের ৩০ এপ্রিল ব্রাহ্মণবাড়ীয়া জেলার খেওড়াগ্রামে তিনি জন্মগ্রহণ করেন। তাঁর পৈতৃক নিবাস ছিল একই জেলার বিদ্যাকুট গ্রামে। পিতা বিপিনবিহারী ভট্টাচার্য মুক্তানন্দ গিরি নামে সন্ন্যাসজীবন গ্রহণ করেন। হয়তো পৈতৃক সূত্রেই আনন্দময়ীর মধ্যেও আধ্যাত্মিক চেতনা জাগ্রত হয়, কারণ ছোটবেলা থেকেই তাঁর মধ্যে দৈবশক্তির লক্ষণ দেখা দেয়। তখন থেকেই হরিনামকীর্তন শুনে তিনি আত্মহারা হয়ে যেতেন।
আন্দময়ীর প্রকৃত নাম নির্মলা সুন্দরী; দাক্ষায়ণী, কমলা ও বিমলা নামেও তিনি পরিচিত ছিলেন। তাঁর প্রাতিষ্ঠানিক শিক্ষা ছিল না বললেই চলে। ১৯০৮ খ্রিস্টাব্দে বিক্রমপুরের রমণীমোহন চক্রবর্তীর সঙ্গে তাঁর বিবাহ হয়। স্বামীও পরবর্তীকালে সন্ন্যাস গ্রহণ করে ভোলানাথ নামে পরিচিত হন। রমণীমোহন ১৯২৪ খ্রিস্টাব্দে ঢাকার নবাবের বাগানের তত্ত্বাবধায়ক নিযুক্ত হলে নির্মলা তাঁর সঙ্গে শাহবাগে চলে আসেন এবং সিদ্ধেশ্বরীতে কালীমন্দির (১৯২৬) প্রতিষ্ঠা করে ধর্মকর্মে আত্মনিয়োগ করেন। এই মন্দিরেই একদিন দিব্যভাবে মাতোয়ারা নির্মলা আনন্দময়ী মূর্তিতে প্রকাশিত হন এবং তখন থেকেই তাঁর নাম হয় আনন্দময়ী মা। ঢাকার রমনায় তাঁর আশ্রম গড়ে ওঠে। তাঁর আধ্যাত্মিক ভাবধারায় অনেক গুণিজন আকৃষ্ট হন। তাঁদের মধ্যে উল্লেখযোগ্য দুজন হলেন মহামহোপাধ্যায় গোপীনাথ কবিরাজ এবং ডাক্তার ত্রিগুণা সেন। মা আনন্দময়ীনৃত্যশিল্পী উদয়শঙ্করও নৃত্য সম্পর্কে আনন্দময়ীর বিশ্লেষণ শুনে মুগ্ধ হয়েছিলেন। আনন্দময়ীর মতে জগৎটাই নৃত্যময়; জীবের মধ্যে যে প্রাণের স্কন্দন, এমনকি বীজ থেকে যখন অঙ্কুরোদগম হয় তখন সেখানেও এক ধরনের তরঙ্গময় নৃত্যের সৃষ্টি হয়। এই তরঙ্গরূপ নৃত্য যে মূল থেকে উদ্ভূত হয়, একসময় স্তিমিত হয়ে আবার সেই মূলেই মিলিয়ে যায়। এই রূপকের মধ্য দিয়ে তিনি মূলত জীবাত্মা ও পরমাত্মার সম্পর্ককেই নির্দেশ করেছেন। ১৯৩২ খ্রিস্টাব্দে আনন্দময়ী স্বামীর সঙ্গে উত্তর ভারতের দেরাদুনে চলে যান এবং সেখানে তাঁর লীলাক্ষেত্র ক্রমশ সম্প্রসারিত হয়। তিনি মানুষকে আধ্যাত্মিক ভাবে উদ্বুদ্ধ করার জন্য উপমহাদেশের বিভিন্ন স্থান পরিভ্রমণ করেন। তাঁর একটি বিশেষ কীর্তি হলো প্রাচীন ভারতের অন্যতম শ্রেষ্ঠ তীর্থস্থান নৈমিষারণ্যের পুনর্জাগরণ ঘটানো। সেখানে গিয়ে তিনি নতুন করে মন্দির স্থাপন এবং যজ্ঞ, কীর্তন, নাচ-গান ইত্যাদির মাধ্যমে ভগবৎসাধনার ক্ষেত্র তৈরি করেন। এভাবে মানুষকে সুন্দর জীবনযাপনে অভ্যস্ত করার উদ্দেশ্যে তিনি ভারতের বিভিন্ন স্থানে পুরাতন তীর্থসমূহের সংস্কার সাধন এবং নতুন নতুন তীর্থস্থান প্রতিষ্ঠা করেন। বাংলাদেশের রমনা ও খেওড়াসহ ভারতের বারাণসী, কনখল প্রভৃতি স্থানে তাঁর নামে আশ্রম, বিদ্যাপীঠ, কন্যাপীঠ, হাসপাতাল ইত্যাদি গড়ে উঠেছে। তাঁর নামে এরূপ মোট ২৫টি আশ্রম প্রতিষ্ঠিত হয়েছে। ‘সংসারটা ভগবানের; যে যে অবস্থায় আছে, সেই অবস্থায় থেকে কর্তব্যকর্ম করে যাওয়া মানুষের কর্তব্য।’ এটাই আনন্দময়ীর মুখ্য বাণী। ১৯৮২ খ্রিস্টাব্দের ২৭ আগস্ট তিনি দেহত্যাগ করেন। তাঁর মরদেহ উত্তর ভারতের হরিদ্বারে কনখল আশ্রমে গঙ্গার তীরে সমাধিস্থ হয়।
দিল্লি বিশ্ববিদ্যালয়
দিল্লি বিশ্ববিদ্যালয় হল ভারতের দিল্লিতে অবস্থিত এবং ভারত সরকার কর্তৃক আর্থিক অনুদানপ্রাপ্ত একটি কেন্দ্রীয় বিশ্ববিদ্যালয়। ১৯২২ খ্রিস্টাব্দে প্রতিষ্ঠিত এই বিশ্ববিদ্যালয়ে স্নাতক এবং স্নাতকোত্তর স্তরের পাঠ্যক্রম অনুসারে পঠনপাঠন সাধিত হয়।
মার্গারেট আলভা
মার্গারেট আলভা (জন্ম- ১৪ এপ্রিল ১৯৪২) হলেন ভারতীয় জাতীয় কংগ্রেসের একজন প্রবীণ নেত্রী এবং বর্তমানে সর্বভারতীয় কংগ্রেস কমিটির সাধারণ সম্পাদক।
আতিউর রহমান
আতিউর রহমান খ্যাতনামা বাংলাদেশী অর্থনীতিবিদ। মে ১, ২০০৯ সালে তিনি বাংলাদেশের কেন্দ্রীয় ব্যাংক বাংলাদেশ ব্যাংকের গভর্ণর হিসেবে নিযুক্ত হন। ২০১৬ সালের মার্চে সাইবার হ্যাকিংয়ের মাধ্যমে বাংলাদেশ ব্যাংকের রিজার্ভের অর্থ চুরির ঘটনা প্রকাশ হওয়ার পর ১৫ মার্চ তিনি স্বেচ্ছায় পদত্যাগ করেন। অর্থনীতির বিভিন্ন গুরুত্বপূর্ণ বিষয় নিয়ে লেখার কারণে তিনি বেশ পরিচিত। বাংলা এবং ইংরেজি দুই ভাষাতেই তার লেখা অসংখ্য বই রয়েছে। তিনি রাষ্ট্রায়ত্ব সোনালী ব্যাংকের পরিচালক হিসেবেও দায়িত্ব পালন করেছেন।
২০০১ সালে, তিনি বাংলাদেশের দ্বিতীয় বৃহত্তম ব্যাংক জনতা ব্যাংকের পরিচালনা পরিষদের চেয়ারম্যান হিসেবে নিযুক্ত হন। এছাড়াও বাংলাদেশ ইন্সটিটিউট অফ ডেভেলপমেন্ট স্ট্যাডিজ এ একজন সিনিয়র গবেষণা সহকারী হিসেবে কাজ করেছেন। বর্তমানে তিনি ঢাকা বিশ্ববিদ্যালয়ের উন্নয়ন অধ্যয়ন বিভাগে অধ্যাপক হিসেবে কর্মরত আছেন।
আতিউর রহমান ১৯৫১ সালের বাংলাদেশের জামালপুর জেলার দিঘপাইত গ্রামে জন্ম গ্রহণ করেন ।
মির্জাপুর ক্যাডেট কলেজ থেকে ১৯৬৮ সালে মাধ্যমিক এবং ১৯৭০ সালে উচ্চ-মাধ্যমিক পরীক্ষায় কৃতিত্বের সাথে উত্তীর্ণ হন। মাধ্যমিক পরীক্ষায় কলেজের সব ছাত্রদের মধ্যে প্রথম এবং ঢাকা বোর্ডের মেধা তালিকায় পঞ্চম হন তিনি। উচ্চ মাধ্যমিক পরীক্ষায় প্রথম এবং মেধা তালিকায় নবম স্থান অধিকার করেন। এরপর ১৯৭৪ সালে ঢাকা বিশ্ববিদ্যালয় থেকে অর্থনীতিতে অনার্স এবং ১৯৭৬ সালে মাস্টার্স পাশ করার পর কমনওয়েলথ স্কলারশীপ নিয়ে পড়াশোনা করেন। ১৯৭৯ সালে আবার মাস্টার্স করার পর ভর্তি হলেন এমফিল-এ৷ মাস ছয়েকের মধ্যেই তাঁকে পিএইচডি-তে ট্রান্সফার করে দেয়া হলো৷ তিনি পি.এইচ.ডি শেষ করলেন ১৯৮৩ সালে৷
১৯৭৫ সালে মাস্টার্স পড়াকালীন সময়ে বাংলাদেশ পর্যটন কর্পোরেশনে প্ল্যানিং অফিসার হিসেবে কর্মজীবন শুরু করেন। এরপর ১৯৮৩ সালে পি.এইচ.ডি শেষ করে যোগ দেন বাংলাদেশ ইনস্টিটিউট অফ ডেভেলপমেন্ট স্টাডিজে ( বিআইডিএস)৷ এ প্রতিষ্ঠানে ছিলেন প্রায় সাতাশ বছর। এছাড়াও তিনি জনতা ব্যাংক অফ ডিরেকটরসের চেয়ারম্যান, সোনালী ব্যাংকেরপরিচালনা পর্ষদের সদস্য, বিশ্ব সাহিত্য কেন্দ্রের ট্রাস্টি বোর্ডের সদস্য-সহ বিভিন্ন প্রতিষ্ঠানে কাজ করেছেন। এছাড়া বিভিন্ন সময় জাতীয় ও আন্তর্জাতিক পর্যায়ের বিভিন্ন মিশনে নেতৃত্ব দিয়েছেন এবং সদস্য হিসেবে দায়িত্ব পালন করেছেন৷ এর মধ্যে রয়েছে ১৯৯৭ সালে দারিদ্র দূরীকরনে বিভিন্ন নির্দেশনার পরিকল্পনা প্রণয়নের জন্য মালদ্বীপে প্রেরিত জাতিসংঘের মিশনে নেতৃত্বদান, ১৯৯৪ সালে ইউ.এন.ডি.পি কান্ট্রি প্রোগ্রাম-ভি এর মিড-টার্ম রিভিউ এর সদস্য, ১৯৮৯; সালে এগ্রিকালচার সেক্টর রিভিউ এর অংশ হিসেবে ইউ.এন.ডি.পি ঢাকার জন্য 'ক্রেডিট ফর দির পুওর' নামে একটি স্টাডি করা ইত্যাদি কাজগুলো উল্লেখযোগ্য৷ এছাড়াও দেশে এবং দেশের বাইরের কয়েকটি ইউনিভার্সিটিতে তিনি ভিজিটিং প্রফেসর হিসেবে দায়িত্ব পালন করছেন৷ তিনি ২০০০ সাল থেকে ঢাকা বিশ্ববিদ্যালয়ের উন্নয়ন অধ্যয়ন বিভাগে শিক্ষক হিসেবে কর্মরত আছেন।মানবিক উন্নয়নে আন্তর্জাতিক সহযোগিতা বৃদ্ধিতে গুরুত্বপূর্ণ ভূমিকা রাখায় কলকাতার এশিয়াটিক সোসাইটি কর্তৃক তিনি ইন্দিরা গান্ধী স্বর্ণ স্মারক, ২০১১ পুরস্কারে ভূষিত হয়েছেন। এছাড়াও, ড. রহমান বাংলাদেশের আর্থিক খাতের উন্নয়নের অসামান্য অবদান রাখায় শেলটেক পুরস্কার, ২০১০-এ ভূষিত হয়েছিলেন।
অর্থনৈতিক ক্ষেত্রে দরিদ্র জনগোষ্ঠীর কল্যাণে বিশেষ অবদানের জন্য ফিলিপাইনের দাতব্য প্রতিষ্ঠান 'গুসি পিস প্রাইজ ফাউন্ডেশন 'যে গুসি শান্তি পুরস্কার-২০১৪' ঘোষণা করে। এখানে তাকে 'পুওরম্যান ইকোনোমিস্ট' খেতাবে ভূষিত করা হয়।
অ্যান্ড্রু এস ট্যানেনবম
অ্যান্ড্রু স্টুয়ার্ট "অ্যান্ডি" ট্যানেনবাম (ast নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপুর্ণ কাজ।
মাদ্রাজ বিশ্ববিদ্যালয়
মাদ্রাজ বিশ্ববিদ্যালয় হল ভারতে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়।
পাটনা বিশ্ববিদ্যালয়
পটনা বিশ্ববিদ্যালয় (হিন্দি:पटना विश्वविद्यालय) হল ১৯১৭ খ্রিস্টাব্দে ভারতের বিহার রাজ্যে স্থাপিত প্রথম বিশ্ববিদ্যালয় এবং ভারতীয় উপমহাদেশের সপ্তম প্রাচীনতম বিশ্ববিদ্যালয়।
দীক্ষাভূমি
দীক্ষাভূমি হল ভারতের নাগপুরে অবস্থিত বৌদ্ধ ধর্মের একটি পবিত্র সৌধ যেস্থানে ১৯৫৬ খ্রিস্টাব্দের ১৪ অক্টোবর বাবাসাহেব আম্বেডকর তাঁর সহস্রাধিক অনুগামী সহ বৌদ্ধ ধর্মে দীক্ষিত হন।
জোসেফ গোয়েবলস
পল জোসেফ গোয়েবল্‌স ( জার্মানি উচ্চারন [ˈɡœbəls] ২৯শে অক্টোবর, ১৮৯৭ – ১লা মে, ১৯৪৫) একজন রাজনৈতিক, নাৎসি জার্মানির তথ্য মন্ত্রী ছিলেন ১৯৩৩ হতে ১৯৪৫ সাল পর্যন্ত। জোসেফ গোয়েবল্‌স ছিলেন এডলফ হিটলারের প্রধান সহযোগী এবং তার একনিষ্ঠ অনুসারী।
১৯৪৫ সালের ১ মে বার্লিনে সস্ত্রীক আত্মহত্যা করেন নাৎসি নেতা ও হিটলারের প্রচারমন্ত্রী যোসেফ গোয়েবলস। এর আগে তারা নিজেদের ছয় সন্তানকে হত্যা করেন। গোয়েবলস ১৯৩৩-৪৫ সাল পর্যন্ত নাৎসি জার্মানির প্রচার মন্ত্রণালয়ের প্রধান ছিলেন। বিদ্বেষপূর্ণ বক্তৃতা এবং ইহুদি বিরোধী তত্পরতার জন্য তিনি কুখ্যাত ছিলেন। জার্মানিতে ইহুদিদের বিরুদ্ধে যে ধারাবাহিক আক্রমণ সূচিত হয়েছিল তাতে তার হাত ছিল এবং এর ফলেই সেখানে ব্যাপক ইহুদি হত্যাযজ্ঞ সংঘটিত হয়। ফ্রেঞ্চ অকুপেশন অব দ্য রূহর’র সময় তিনি নাৎসি পার্টির সংস্পর্শে আসেন এবং ১৯২৪ সালে এর সদস্য হন। বিতর্কিত কর্মকাণ্ডের জন্য তাকে মাশুল দিতে হয়েছিল। তিনি কিছু নাটক এবং উপন্যাস লিখলেও প্রকাশকরা তা ছাপায়নি।
১৯২১ সালে হাইডেলবার্গ বিশ্ববিদ্যালয় থেকে তিনি পিএইচডি লাভ করেছিলেন। পরবর্তী সময়ে সাংবাদিক হিসেবেও কাজ করেন। এছাড়া ব্যাংকের করণিক পদেও দায়িত্ব পালন করেন। ১৮৯৭ সালের ২৯ অক্টোবর জার্মানির প্রুশিয়ায় তার জন্ম হয়। ১৯৪৫ সালের শুরুতে সোভিয়েত ও মিত্রবাহিনীর সৈন্যরা যখন রাইন নদী অতিক্রম করছিল তখনই তিনি বুঝতে পারেন জার্মানীর পরাজয় অনিবার্য। ৩০ এপ্রিল হিটলারের আত্মহত্যার পর গোয়েবলস মানসিকভাবে ভেঙে পড়েন এবং ১ মে তিনি তার পদাঙ্ক অনুসরণ করেন।
গোয়েবলসের জন্ম ১৮৯৭ সালের ২৯ অক্টোবর জার্মানির রিদত শহরে। তার পিতার নাম ফ্রিৎজ গোয়েবলস এবং মাতার নাম মারিয়া কেথেরিনা। দুজনই ছিলেন ধার্মিক ক্যাথলিক। তার প্রাথমিক শিক্ষা হয় ক্যাথলিক স্কুলে। ১৯২১ সালে তিনি হাইডেলবার্গ বিশ্ববিদ্যালয় থেকে পিএইচডি অর্জন করেন।
তার ইচ্ছা ছিল লেখক হবার। কিন্তু এই কাজে তিনি সফল হননি। এছাড়া তার নানা ধরনের শারীরিক সমস্যা লেগেই ছিল। সাত বছর বয়সে একটি অপারেশন সফল না হওয়ায় তার বা পায়ে সমস্যা দেখা দেয়। তাই তিনি সারা জীবন খুরিয়ে হাঁটতেন।
মারাঠা সাম্রাজ্য
মারাঠা সাম্রাজ্য (মারাঠি: मराठा साम्राज्य) হল একটি ঐতিহাসিক সাম্রাজ্য, যা খ্রিষ্টীয় সপ্তদশ শতাব্দী হতে ঊনবিংশ শতাব্দীর প্রথমভাগ পর্যন্ত (১৬৭৪ - ১৮১৮) ভারতবর্ষের প্রায় সমগ্র অংশ জুড়ে বিদ্যমান ছিলো। এর প্রতিষ্ঠাতা ছিলেন ছত্রপতি শিবাজী। মুঘল সম্রাট আওরঙ্গজেবের মৃত্যুর পর মারাঠা সাম্রাজ্য পেশওয়ার অধীনে বহুগুণ বিস্তৃত হয়।বিস্তারের সর্বোচ্চ সময়ে এটি উত্তরে পেশোয়ার থেকে দক্ষিণ ভারতে তামিলনাড়ু পর্যন্ত বিস্তৃত ছিল।মুঘল সাম্রাজ্য ধ্বংস হলে ভারতে শেষ হিন্দু সাম্রাজ্য হিসেবে মারাঠা সাম্রাজ্যকেই বিবেচনা করা হয়। ১৭৬১ সালে মারাঠারা পানিপথের তৃতীয় যুদ্ধে পরাজিত হয় যা উত্তর দিকে তাদের সাম্রাজ্যের বিস্তার রোধ করে।এর ফলে উত্তরভারত কার্যত কিছুদিন মারাঠা সাম্রাজ্য থেকে বেরিয়ে যায়। যদিও ১৭৭০ সালে উত্তরভারত আবার মারাঠাসাম্রাজ্যের অধীনে আসে। পরবর্তীতে মারাঠা সাম্রাজ্য সম্রাটের অধীনে কেন্দ্রীয় ভাবে শাসিত হওয়ার পরিবর্তে পেশোয়াদের অধীনে বিভক্ত হয়ে যায় ও কনফেডারেসি হিসেবে আত্মপ্রকাশ করে।১৮১৮ সালের মধ্যে ইঙ্গ-মারাঠা যুদ্ধে ব্রিটিশদের কাছে মারাঠা সাম্রাজ্য চূড়ান্ত পরাজয় স্বীকার করে।এর ফলেই কার্যত ভারতের উপর ইংরেজদের নিয়ন্ত্রণ প্রতিষ্ঠিত হয়।
সাম্রাজ্যের একটি বৃহৎ অংশ ছিল সমুদ্রবেষ্টিত এবং কানোজি আংরের মতো দক্ষ সেনাপতির অধীনস্থ শক্তিশালী নৌ-বাহিনী দ্বারা সুরক্ষিত। তিনি প্রতিপক্ষের, বিশেষত পর্তুগিজ ও ব্রিটিশদের নৌ-আক্রমণ সাফল্যের সাথেই প্রতিহত করেন। সুরক্ষিত সমুদ্রসীমা এবং শক্তিশালী দুর্গব্যবস্থা মারাঠাদের সামরিক ইতিহাসে গুরুত্বপূর্ণ ভূমিকা পালন করে।
ব্রাহ্মণ (বর্ণ)
ব্রাহ্মণ হল হিন্দু বর্ণচতুষ্টয়ের প্রথম এবং উচ্চতম বর্ণ। হিন্দুধর্মানুসারে এই বর্ণজাত ব্যক্তিগণই সমাজে শিক্ষক, আধ্যাত্মিক গুরু, শাস্ত্রজ্ঞ পণ্ডিত এবং বিধানকর্তার ভূমিকা পালন করার অধিকারপ্রাপ্ত।বিপ্র বা ব্রাহ্মন 
একটি উপাধি যা কর্ম এবং গুণের মাধ্যমে মানুষ 
অর্জন করে। জন্মানুসারে এই উপাধি আসেনা তাকে অর্জন করতে হয়।who knows Brahma he is called Brahmanh. .
শাস্ত্রানুসারে ব্রাহ্মণকুলজাত ব্যক্তিগণ বিপ্র (অর্থাৎ জ্ঞানী) এবং দ্বিজ (অর্থাৎ দু'বার জাত) হিসেবেও অভিহিত হয়ে থাকেন।
নীল শালুক
নীল শালুক বা নীল শাপলা Nymphae গোত্রের এক প্রকারের জলজ উদ্ভিদ। এর বিভিন্ন প্রজাতির মধ্যে রয়েছে (Nymphaea capensis) এবং (Nymphae caerulea)। এর আদি নিবাস আফ্রিকা মহাদেশে।
Nymphaea capensis প্রজাতির নীল শাপলার ফুলের পাপড়ির রঙ গাঢ় নীল। এর পাতা গোলাকার ও খাঁজ যুক্ত। Nymphaea caerulea প্রজাতির নীল শাপলার পাতা ও ফুল ক্ষুদ্রাকার, এবং পাপড়ির রঙ হালকা নীল।
আফ্রিকার দক্ষিণভাগে দক্ষিণ আফ্রিকা ও পার্শ্ববর্তী দেশগুলোতর স্বাদু পানি জলাশয়ে নীল শালুক জন্মায়। শুষ্ক মৌসুমে নদীর বুকে পানি শুকিয়ে গেলেও এই গাছের কন্দ দীর্ঘকাল টিকে থাকতে পারে। বর্ষাকালে নদীতে পানি ফিরে আসলে কন্দ থেকে পাতা ও ফুল বের হয়।
নীল শালুক সবচেয়ে ভালো জন্মে অগভীর পানিতে,এবং রোদ পায় এমন জায়গায়।
নর্দার্ন কার্ডিনাল
নর্দার্ন কার্ডিনাল (বৈজ্ঞানিক নাম: "Cardinalis cardinalis") Cardinalidae (কার্ডিনালিডি) গোত্র বা পরিবারের অন্তর্গত "Cardinalis" (কার্ডিনালিস) গণের অন্তর্গত এক প্রজাতির ছোট গায়ক পাখি। পাখিটি উত্তর ও মধ্য আমেরিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
কাশী হিন্দু বিশ্ববিদ্যালয়
কাশী হিন্দু বিশ্ববিদ্যালয় (হিন্দি : काशी हिन्दू विश्वविद्यालय) হল বারাণসীতে অবস্থিত একটি কেন্দ্রীয় বিশ্ববিদ্যালয় এবং একটি আন্তর্জাতিক মানের ভারতীয় শিক্ষাপ্রতিষ্ঠান। এই বিশ্ববিদ্যালয় এশিয়ার বৃহত্তম আবাসিক বিশ্ববিদ্যালয় হিসেবে স্বীকৃত।
আজরাইল
আজরাইল () একজন দেবদূত বা ফেরেশতা যার কাজ হচ্ছে ঈশ্বরের নির্দেশানুযায়ী প্রাণীর প্রাণ সংহার করা।ইসলাম ধর্মের বর্ণনানুসারে মৃত্যুকালে আজরাইল, ব্যক্তির পৃথিবীর আমল বা কৃতকর্ম অণুযায়ী ভালো মানুষের কাছে পবিত্ররূপে আর পাপীদের কাছে ভয়ংকররূপে আবির্ভূত হন এবং মানুষের জান কবজ করেন।
নবী মুহাম্মদ ( সাল্লাল্লাহু আলাইহি ওয়া সাল্লাম) মৃত্যুকালের ভয়াবহতা বর্ণনা করতে গিয়ে বলেছেন, ' মালাক আল-মউত (তথা আজরাইল ফেরেশতা) কে দেখা এক হাজারবার তরবারীর ঘা খাবার চাইতেও বেশি কষ্টদায়ক।'
ইংরেজিতে আজরাইল শব্দটি আরবি ʿIzrāʾīl (عزرائيل) অথবা Azra'eil (عزرایل) থেকে আর্বিভূত হয়েছে। ইসলাম , শিখ ও হিব্রুদের ধর্মে এর উপস্থিতি আছে। মুসলমানদের ধর্মগ্রন্থ আল কুরআনে আজরাইল নামের কোন অস্তিত্ব নাই। পবিত্র কুরআনে মালাক আল-মউত শব্দটি ব্যবহার করা হয়েছে। দুটি শব্দই "মৃত্যুর ফেরেস্তা" অর্থ প্রকাশ করে। ইংরেজিতে আজরাইল শব্দটি Izrail, Azrin, Izrael, Azriel, Azrail, Ezraeil, Azraille, Azryel, Ozryel, Azraa-eel নামেও লেখা হয়। চেম্বারস ইংরেজি অভিধানে শব্দটির অর্থ "সৃষ্টিকর্তাকে সাহায্য করা "বোঝানো হয়েছে।
বাঙালি ব্রাহ্মণ
হিন্দু ধর্মের ব্রাহ্মণ সম্প্রদায় প্রাচীনকালাবধি বঙ্গ অঞ্চলে চিরস্থায়ীভাবে বসবাস করেছেন। বর্তমানে এই সম্প্রদায়ভুক্ত পরিবারবর্গ মূলত অধুনা ভারতের পশ্চিমবঙ্গ, ত্রিপুরা, অসম, এবং সার্বভৌম রাষ্ট্র বাংলাদেশের বিভিন্ন অঞ্চলে বসবাস করে । ১৯৪৭ খ্রিস্টাব্দে ব্রিটিশ ভারত বিভাজিত হওয়ার পর বহু ব্রাহ্মণ পরিবার ভূতপূর্ব পূর্ব পাকিস্তান (অধুনা বাংলাদেশ) থেকে শরণার্থী হিসেবে নবগঠিত ভারতীয় প্রজাতন্ত্রে আশ্রয় গ্রহণ করে ।
সাধারণত বঙ্গীয় ব্রাহ্মণগণ সুশিক্ষিত পণ্ডিত হয়ে থাকেন এবং কীর্তিমান ব্যক্তিত্ব বঙ্গীয় ব্রাহ্মণকুলে জন্মগ্রহণ করেছেন । কলহন বিরচিত রাজতরঙ্গিণী-র শ্লোকানুসারে ব্রাহ্মণগণ মূলত পঞ্চ-গৌড় এবং পঞ্চ-দ্রাবিড়, এই দুই ভাগে বিভক্ত। কলহন কর্তৃক রচিত শ্লোকটি নিম্নে প্রদত্ত হল :
কর্ণাটকাশ্চ তৈলঙ্গা দ্রাবিড়া মহারাষ্ট্রকাঃ ,
গুর্জরাশ্চেতি পঞ্চৈব দ্রাবিড়া বিন্ধ্যদক্ষিণে ॥
সারস্বতাঃ কান্যকুব্জা গৌড়া উৎকলামৈথিলাঃ,
পঞ্চগৌড়া ইতি খ্যাতা বিন্ধ্স্যোত্তরবাসিনঃ ॥
রেণুকা চৌধুরি
রেণুকা চৌধুরি (তেলেগু : రేణుక చౌదరి) হলেন একজন বিশিষ্ট ভারতীয় রাজনীতিবিদ এবং বর্তমানে কেন্দ্রীয় মন্ত্রিসভার অন্যতমা সদস্যা। ইনি ২০০৬ সালের জানুয়ারি থেকে ভারত সরকারের মহিলা ও শিশুকল্যাণ বিভাগের ভারপ্রাপ্ত রাষ্ট্রমন্ত্রী।
বেঙ্গালুরু বিশ্ববিদ্যালয় থেকে শিল্প মনস্তত্ত্ব বিষয়ে স্নাতকোত্তর ডিগ্রি লাভ করার পর ১৯৮৪ খ্রিস্টাব্দে তেলেগু দেশম পার্টিতে যোগদানের মধ্য দিয়ে রেণুকা চৌধুরির রাজনৈতিক জীবনের সূচনা হয়। ১৯৮৬ সাল থেকে ১৯৯৮ সাল পর্যন্ত পর পর দু'বার তিনি রাজ্যসভার সদস্য হিসেবে নির্বাচিত হন। সেই সময় তিনিই ছিলেন তেলেগু দেশম পার্টির মুখ্য কার্য নির্বাহক। ১৯৯৮ সালে তিনি তেলেগু দেশম পার্টি ত্যাগ করে ভারতীয় জাতীয় কংগ্রেসে যোগদান করেন। এরপর ১৯৯৯ এবং ২০০৪ সালে তিনি ত্রয়োদশ এবং চতুর্দশ লোকসভায় ভারতীয় জাতীয় কংগ্রেসের সাংসদ হিসেবে নির্বাচিত হন।
মুকুল রায়
মুকুল রায় হলেন একজন ভারতীয় রাজনীতিবিদ.তিনি ২০১৭ সাল অব্দি ভারতীয় সংসদের রাজ্যসভার এবং সর্বভারতীয় তৃণমূল কংগ্রেসের সদস্য ছিলেন । তিনি ২০১১ থেকে ২০১২ সাল পর্যন্ত ভারতীয় প্রজাতন্ত্রের রেলমন্ত্রীও ছিলেন। বর্তমানে তিনি ভারতীয় জনতা পার্টিতে যোগদান করেছেন।
কমলাদেবী চট্টোপাধ্যায়
কমলাদেবী চট্টোপাধ্যায় (কন্নড়: ಕಮಲಾ ದೇವಿ ) (এপ্রিল ৩, ১৯০৩ – অক্টোবর ২৯, ১৯৮৮) ছিলেন ভারতীয় স্বাধীনতা সংগ্রামের একজন উল্লেখযোগ্যা নেত্রী। স্বাধীনতার পর ভারতীয় হস্ত শিল্প, নাট্যকলাকে পুনরুজ্জীবিত করতে এনার নিরলস প্রয়াস অবিস্মরণীয়।
মৌজা
মৌজা হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।
ঊনবিংশ শতাব্দী এবং তারও পূর্বে মৌজা সামাজিক ও রাজস্ব উভয়েরই একক হিসেবে চিহ্নিত হতো। এমন অনেক মৌজা ছিল যেখানে সামান্য কয়েকটি বসতবাড়ি ছিল অথবা আদৌ কোন বসতবাড়ি ছিল না। মৌজা ছিল শনাক্তকরণের সবচেয়ে গ্রহণযোগ্য চিহ্ন। মৌজার অন্তর্গত নির্দিষ্ট পরিমাণ ভূমিতে ছিল গ্রামীণ বসতি বা স্থাপনা। স্থানীয় অবস্থাভেদে এই বসতিগুলি ছিল ছড়িয়ে ছিটিয়ে অথবা একস্থানে কেন্দ্রীভূত। কেন্দ্রীভূত স্থাপনাগুলি সামগি্রকভাবে গ্রাম বা পল্লী নামে পরিচিতি লাভ করে। জরিপ বিভাগ এবং রাজস্ব আদায়কারী কর্মচারীদের নিকট তাই শব্দদুটির (মৌজা ও গ্রাম) দুটি স্বতন্ত্র অর্থ রয়েছে। রাজস্ব নির্ধারণ এবং রাজস্ব আদায়ের জন্য এক ইউনিট জমির ভৌগোলিক অভিব্যক্তি ছিল মৌজা। অন্যদিকে গ্রাম ছিল মৌজার অন্তর্ভুক্ত শক্ত সামাজিক বন্ধনে গঠিত মনুষ্যবসতি। এভাবে একটি মৌজার অন্তর্গত একের অধিক গ্রাম থাকতে পারত এবং একইভাবে, একটি গ্রাম সন্নিহিত দুটি মৌজা নিয়ে গঠিত হতে পারত। বঙ্গদেশের পাললিক সমভূমিতে কেন্দ্রীভূত রীতিতে গ্রামবসতি খুব কমই গঠিত হয়েছে। ব্যক্তিক কৃষক পরিবার উন্মুক্ত মাঠে তাদের নিজস্ব ভূমির উপর বাস্তুভিটা নির্মাণ করা সুবিধাজনক মনে করত। উদাহরণস্বরূপ উল্লেখ করা যেতে পারে যে, ঊনবিংশ শতাব্দীতে বাকেরগঞ্জ  জেলার সমতল ভূমিতে কদাচ গুচ্ছ বা কেন্দ্রীভূত গ্রাম ছিল। প্রতিবেশিতার বিষয় বিবেচনা না করেই এসব বসতবাড়ি নির্মাণ করা হতো। কিন্তু সিলেট ও ময়মনসিংহ জেলায় বিষয়টি এরকম ছিল না। সেখানে নদীতীরের উঁচু জমিতে কৃষকরা বৃহদাকার কেন্দ্রীয় গ্রামবসতি স্থাপন করত। উত্তরবঙ্গের জেলাসমূহে কতিপয় জলাশয়ের (পুকুর, দিঘি, ইত্যাদি) চারদিকে গুচ্ছগ্রাম নির্মাণ করা ছিল সাধারণ বৈশিষ্ট্য। একইভাবে, পরবর্তীকালে বঙ্গদেশের জেলাসমূহে ক্যাডাস্ট্রাল জরিপ পরিচালনাকালেও মৌজাকে সর্বনিম্ন রাজস্ব একক হিসেবে ব্যবহার করা হয়েছিল। স্থানীয় রাজস্ব নকশায় জুরিসডিকশন লিস্ট (জেএল) এবং রেভিনিউ সার্ভে (আরএস) নম্বর দ্বারা একটি মৌজা শনাক্ত করা হতো। জরিপ বা সেটেলমেন্টের রেকর্ডপত্রে মৌজা শব্দটির ব্যবহার এখনও প্রচলিত।
এসওএস হারম্যান মেইনার কলেজ
এসওএস হারম্যান মেইনার কলেজ বাংলাদেশের একটি কলেজ। এটি ঢাকার মিরপুরে (মিরপুর-১৩) অবস্হিত। ১৯৮৬ সালে এ কলেজটি ঢাকায় প্রতিষ্ঠিত হয়। এসওএস কিন্ডারডর্ফ ইন্টারন্যাশনালের কার্যক্রম হিসেবে বাংলাদেশসহ বিশ্বের আরো অনেকগুলো দেশে এসওএস হারম্যান মেইনার কলেজ প্রতিষ্ঠিত হয়েছে। ঢাকার একলেজে প্রিপারেটরি থেকে দ্বাদশ শ্রেণী পর্যন্ত পড়ানো হয়।
বনসাই
প্রাচীন চীনা শব্দ ‘পেনজাই’ থেকে জাপানী ‘বনসাই’ শব্দের উৎপত্তি। বনসাই করতে ব্যবহৃত ট্রের মত যে পাত্র ব্যবহার করা হয় তাকেই সাধারণভাবে ‘বন’ বলা হয়। পাশ্চাত্যে পাত্রে ক্ষর্বাকৃতির গাছ বলতে ‘বনসাই’ বোঝায়।
প্রাচীন মিশরীয় সভ্যতায় পাত্রে বা টবে গাছ বা বিভিন্ন ধরণের গাছের চারা উৎপাদনের কথা জানা যায়। ৪০০০ খ্রীষ্ট পূর্বাব্দের রাজনৈতিক নথিপত্র থেকে পাথর কেটে তৈরি করা পাত্রে গাছ চাষের হদিস পাওয়া যায়। প্রচুর মন্দিরে তৃতীয় ফারাও রামেসেস পাত্রে লাগানো জলপাই, খেজুর এবং অন্যান্য গাছের বাগান দান করেছিলেন। প্রাচীন ভারতে ঔষধ আর খাবারের জন্য টবে বা পাত্রে গাছ লাগানোর প্রচলন ছিল।
২৬৫ খ্রীষ্টাব্দ থেকে ৪২০ খ্রীষ্টাব্দের মধ্যবর্তী জিন সাম্রাজ্যের সময়ের লেখালেখিতে প্রথম ‘পেনজাই’ শব্দের উল্যেখ পাওয়া যায়। বিভিন্ন সময়ে চীন দেশের নানা জায়গায়, জাপানে, কোরিয়াতে, ভিয়েতনামে এবং থাইল্যাণ্ডে ভিন্ন আকারে এর চর্চা বিস্তার লাভ করে। চৈনিক ছং রাজবংশের সময় জাপানে পাত্রে উৎপাদিত গাছের জনপ্রিয়তা পায়। জাপানের সাংস্কৃতিক বিনির্মাণের এই সময়ে তারা বেশকিছু চীন দেশীয় বৈশিষ্ট্য নিজেদের মত করে আত্মস্থ করে নেয়। পাত্রের ক্ষুদ্র গাছকে এই সময় ‘গামলার গাছ’(হাচি-নো-কি) বলা হত। জনৈক জাপানী জেন পুরোহিত, কোকান শিরেন-এর লেখা ‘ক্ষুদ্রাকৃতি বৃক্ষরাজির বাগান নিয়ে লেখা গদ্য’ বইয়ে ‘বনছেকি’ বা বনসাই এর নান্দনিক বৈশিষ্ট্য ও বাগান পরিকল্পনার আলোচনা পাওয়া যায়।
প্রথম প্রথম জাপানীরা পাত্রে জন্মানো বামনকৃত গাছ ঘরবাড়ী আর গাছ সাজাতে ব্যবহার করত। টকুযাওয়ার সময়ে বিস্তৃর্ণ বাগান তৈরি বিশেষ গুরুত্ব পায়। ধনীদের অবসরে বিনোদনের মাধ্যম হয়ে ওঠে আজালিয়া এবং ম্যাপলের মত গাছ পালন করা। বামনকৃত গাছ পাত্রে পালন করাও জনপ্রিয় ছিল। মোটামুটি ১৮০০ সালের দিকে জাপানীরা তুলনামূলকভাবে কম গভীর পাত্রে ক্ষুদ্র গাছ পরিচর্যা করার সাথে সাথে চৈনিক ‘পেনজাই’ শব্দের উচ্চারণ পরিবর্তন করে ফেলে।
টকিয়োর রাজশিক প্রাসাদে থাকা অনেক পুরানো জীবিত একটি বনসাইকে জাপানের জাতীয় সম্পদ হিসেবে বিবেচনা করা হয়।
যে সকল গাছের বৃদ্ধি ধীরে ধীরে হয়। গাছের কান্ড মোটা হয়। বছরে একবার পাতা ঝরে। গাছের বয়স হলে গাছের ছাল মোটা হয়। গাছের ঝুরি নামে এমন গাছ, শিকড় কেটে দিলে ঝুরি গাছের শিকড়ের কাজ করে। গাছ অনেকদিন সতেজ থাকে এবং গাছের বয়স অনুযায়ী বেঁচে থাকে। যেখানে বা যেদেশে বনসাই করা হবে সে স্থানের আবহাওয়া উপযোগী হতে হয়।
বাংলাদেশে বনসাই করা যেতে পারে এমন গাছগুলো হল:
বনসাই চাষ ও যত্ন দেখুন।
ওবেলিক্স
ওবেলিক্স রনে গোসিনির গল্প আর আলবেয়ার ইউদেরজোর অলংকরণে ব্যাপক জনপ্রিয়তা পাওয়া কমিক সিরিজ অ্যাসটেরিক্স এর প্রধান চরিত্র অ্যসটেরিক্সের প্রিয় বন্ধু।
স্মারকশিলা 'মেনহির' লোকজনের বাড়ি বাড়ী পৌছে দেয়া ওবেলিক্সের পেশা। প্রিয় খাবার বুনো শুয়োরের রোস্ট। মোটাসোটা শরীরের অধিকারী এবং ছোটবেলায় জাদু পানীয়ের পাত্রে পড়ে যাওয়ার জন্য চিরস্থায়ী বিপুল শক্তির অধিকারী এই গল যে কোন সময় বন্ধুর সাথে বেরিয়ে পড়তে পারে অভিযানে। সে ভীষন পছন্দ করে রোমান সৈনিক পেটাতে। ওবেলিক্সের নিজের ধারনা সে ক্রমশ দুর্বল হয়ে পড়ছে, কারন সে জাদু পানীয় খেতে পায়না। তার ওপর সেই মহাশক্তিদায়ী পানীয়ের প্রভাব চিরকালীন বলে গল পুরোহিত তাকে তা দেননা। অ্যাসটেরিক্স ও ওবেলিক্সদের গ্রামের পাশের রোমান সেনা ছাউনী গুলো হল অ্যাকোয়ারিয়াম, পেতিবোনাম, বাবাওরাম ও লোডানাম। দুই বন্ধু এবং গল গ্রামবাসীদের জন্য এই ছাউনীগুলোর সেনারা খুব একটা নিশ্চিন্তে থাকতে পারে না সাধারণত।
ইস্ট ডেল্টা বিশ্ববিদ্যালয়
ইস্ট ডেল্টা বিশ্ববিদ্যালয় (সংক্ষেপে ইডিইউ) বাংলাদেশের একটি বেসরকারি বিশ্ববিদ্যালয়, যেটি চট্টগ্রামের খূলশী এলাাকায় অবস্থিত। ২০০৬ সালে প্রতিষ্ঠাকালীন সময়ে বিশ্ববিদ্যালয়টি আগ্রাবাদে তাদাের কার্যক্রম পরিচালনা করত। এর প্রতিষ্ঠাতা উপাচার্য ছিলেন এম. এ. ওয়াদুদ মিয়া।
চট্টগ্রামের খুলশী ওয়ার্ডের পূর্ব নাসিরাবাদের নোমান সোসাইটি এলাকার আব্দুলাহ আল নোমান সড়কে বিশ্ববিদ্যালয়টি অবস্থিত।
আপেক্ষিক গুরুত্ব
প্রমাণ তাপে ও চাপে এক ঘনসেন্টিমিটার আয়তনের কোন পদার্থের যে ভর তাকে আপেক্ষিক গুরুত্ব বলে । অর্থাৎ, একক আয়তনের কোনো কঠিন বা তরল পদার্থের ভরকে তার আপেক্ষিক গুরুত্ব (Gravity) বলে। ভরের এককই হল আপেক্ষিক গুরুত্বের একক।
অন্য ভাবে বলা যায়, আপেক্ষিক গুরুত্ব বলতে কোন বস্তুর ওজন ও 4 °C তাপমাত্রায় সমআয়তন জলের/পানির ওজন এর অনুপাত বোঝায়।
সুতরাং, আপেক্ষিক গুরুত্ব=(বস্তুর ওজন)/(4 °C তাপমাত্রায় সমআয়তন জলের/পানির ওজন)।
পুন্ড্র ইউনিভার্সিটি অব সায়েন্স অ্যান্ড টেকনোলজি
পুণ্ড্র ইউনিভার্সিটি অফ সায়েন্স অ্যান্ড টেকনোলজি ২০০১ সালে হিউম্যান ইম্প্রুভমেন্ট ফাউন্ডেশন দ্বারা বগুড়া, বাংলাদেশে প্রতিষ্ঠিত হয় যা ২৩ ডিসেম্বর ২০০২ এ অনুমোদন পায়।
উত্তরবঙ্গের কোন বিশ্ববিদ্যালয় না থাকায় বগুড়ার কিছু উদ্যোগী ব্যাক্তির সমন্বয়ে ‘পুন্ড্র বিজ্ঞান ও প্রযুক্তি বিশ্ববিদ্যালয়’ প্রতিষ্ঠাকল্পে ২০০১ সালে হিউম্যান ইম্প্রুভমেন্ট ফাউন্ডেশন প্রতিষ্ঠা লাভ করে। এই HI-Foundation এর দ্বারা ২০০২ সালে পুন্ড্র ইউনিভার্সিটি অব সায়েন্স এ্যান্ড টেকনোলজি প্রতিষ্ঠা পায়। বিশ্ববিদ্যালয়ের অনুমোদিত ক্যাম্পাস ছিল রংপুর রোড, গোকুল, বগুড়া’র টিএমএসএস নির্মিত একটি ভবনে। পরবর্তীতে উদ্যোগতাগণ ছাত্রছাত্রী ও অভিভাবকদের চাহিদার প্রেক্ষিতে গোকুল থেকে শহরে টিএমএসএস মহিলা ভবন এবং কাটনারপাড়া মহাতাব হেরিটেজে পুন্ড্র ইউনিভার্সিটি অব সায়েন্স এন্ড টেকনোলজি স্থানান্তর করে।
সন্দেশ
সন্দেশ দুধের ছানা দিয়ে তৈরি একধরণের উপাদেয় মিষ্টান্ন। ছানার সাথে চিনি বা গুড় মিশিয়ে ছাঁচে ফেলে সন্দেশ প্রস্তুত করা হয়ে থাকে। খাদ্য উপাদানের দিক থেকে এটি একটি পুষ্টিকর খাবার। বাঙালির উৎসব আয়োজনে এই নকশাদার উপাদেয় খাবারটির ব্যবহার অনেক প্রাচীন কাল থেকেই হয়ে আসছে। বিভিন্ন এলাকার মিষ্টি তৈরির কারিগরেরা এই সন্দেশ তৈরির ব্যাপারটাকে একটা শৈল্পিক ব্যাপারে পরিণত করে ফেলেছে। বাংলাদেশের নাটোর জেলার সন্দেশ (যা কাঁচাগোল্লা নামেই বিশেষভাবে পরিচিত) জনপ্রিয় একটি মিষ্টান্ন।
সন্দেশ হচ্ছে দুধের ছানা এবং চিনি কিংবা গুড় সহযোগে প্রস্তুত একটি বাঙালি মিষ্টান্ন৷ কিছু কিছু সন্দেশ তৈরিতে দই কিংবা পনির ব্যবহার করা হয়৷ যেক্ষেত্রে দুধ ফেটিয়ে তা থেকে ঘোল আলাদা করা হয়৷
ঢাকা জেলার কিছু কিছু লোক একে প্রানহরা বলে উল্লেখ করে থাকে৷ যা দধি এবং মাওয়া দিয়ে তৈরি এক ধরনের সন্দেশ৷
মধ্যযুগের বাংলা সাহিত্য কীর্তিবাস রামায়ন এবং চৈতন্যের কবিতায় সন্দেশের উল্লেখ রয়েছে৷ যদিও উল্লেখিত এ মিষ্টান্নটির মূল উপাদান গুলো অজানা৷ এধরনের সন্দেশ বর্তমান সন্দেশ হতে আলাদা৷ কেননা, এধরনের সন্দেশ তৈরি করতে ক্ষীর ব্যবহার করা হত৷
এটি অনুমান করা কঠিন যে ঠিক কখন হতে ক্ষীর সমৃদ্ধ সন্দেশের পরিবর্তে ছানা সমৃদ্ধ সন্দেশ তৈরি শুরু হয়৷ কিন্তু এটা জানা যায় যে, ১৯ শতকের শেষের অংশ হতে সাধারনভাবে সন্দেশ বুঝাতে ছানার সন্দেশকেই বুঝানো হয়৷
ছানা অথবা পনির সহযোগে সন্দেশ প্রস্তুত হতে পারে৷ বাংলায় প্রচলিত খুব সাধারণ একটি সন্দেশ হলো মাখা সন্দেশ৷ এটা হালকা আঁচে ছানা ও চিনির মিশ্রণকে গরম করে প্রস্তুত করা হয়৷ এছাড়াও বিভিন্ন ধরণের সন্দেশ রয়েছে৷ কাঁচাগোল্লা তার মধ্যে একটি৷ আরও বিভিন্ন ধরণের সন্দেশের মধ্যে একধরণের সন্দেশ ছানা শুকিয়ে গুড়ো করে ফলের অংশ মেশানো হয় এবং অন্যান্য প্রয়োজনীয় উপকরণ মিশিয়ে প্রস্তুত করা হয়৷ কখনও কখনও সন্দেশে রং মেশানো হয়ে থাকে৷ কিছু কিছু সন্দেশ তৈরির ক্ষেত্রে এর সাথে নারিকেল মেশানো হয়ে থাকে৷ এছাড়াও রয়েছে নলিন গুড়ের সন্দেশ, যা ছানার সাথে গুড় সহযোগে প্রস্তুত করা হয়৷ এটার রং এবং স্বাদ চিনি সহযোগে প্রস্তুত সন্দেশ হতে ভিন্ন হয়ে থাকে৷
জেলে
সাধারণভাবে যারা মাছের উপর নির্ভর করে জীবিকা নির্বাহ করে, তারা জেলে হিসেবে স্বীকৃত। আবার নদীর উপর বা পানির উপর নির্ভরশীলদেরকেও জেলে বলা হয়। মাছ ধরাই জেলেদের প্রধান কাজ হিসেবে বিবেচিত হত একসময়। কারণ অতীতে উৎপাদিত মাছের বেশিরভাগই প্রাকৃতিকভাবে খাল-বিল, নদী-নালায় বিপুল পরিমাণে পাওয়া যেত। মাছের চাহিদা বাড়ার সাথে সাথে জেলেদের কাজের পরিধিও বেড়ে গেছে কয়েক গুণ। মাছের প্রজননকাল থেকে শুরু করে মাছ চাষের প্রতিটি ধাপ এরাই পরিচালিত করে থাকে। আর তাই এখন জেলে শব্দের ব্যবহার কমে গিয়ে ‘মাছ চাষী’ বা ‘মৎস্য চাষী’র ব্যবহারই বেশি হচ্ছে।
একটা সময় ছিল যখন মাছ ধরার জন্য ব্যবহৃত জালও এই জেলেরাই বুনতো। মাছ শিকারে জেলেদের অতি প্রয়োজনীয় নৌকা তৈরি হত জেলেপাড়ার ভেতরেই। আর তাই বাংলাদেশের জেলেদেরকে দেখা যেত নানা ধরণের নৌকা ব্যবহার করতে। এই নৌকা তৈরির ব্যপারটা নির্ভর করত নিকটবর্তী নদীর আকার, পানি প্রবাহ, বায়ু প্রবাহ, নৌকা ব্যবহারের উদ্দেশ্য, গাছের প্রাপ্যতা ইত্যাদি নানা বিষয়ের উপর।
যখন নদীতে মাছের প্রাপ্যতা কমে যেত তখন জেলেরা নিজেদেরকে নদীর মাধ্যমে পণ্য পরিবহনে নিয়োজিত করতো। আবার বর্ষা মওসুমে প্রাপ্ত অতিরিক্ত মাছ বিশেষভাবে শুকিয়ে ও মটকিতে প্রক্রিয়াজাত করে শুটকি তৈরি করার ঐতিহ্য অনেক দিনের। তবে বর্তমানে শুটকিকে আকর্ষণীয় করতে ও পচনের হাত থেকে রক্ষা করতে রাসায়নিক পদার্থ ব্যবহার করা হয়। তন্মধ্যে ডিডিটি পাউডার ব্যবহারে মানবদেহের বিরাট ক্ষতিসাধিত হয়।
যেহেতু নদীর উপরই জেলেদের নির্ভরশীলতা তাই জেলে পাড়াগুলো নদীর পাড় ঘেষেই তৈরি হতে দেখা যায়। আবার নদীর বারবার পাড় ভাঙাগড়ার ব্যাপার থাকায় জেলেপাড়ার ঘর বাড়ীগুলো হত সাধারণত অস্থায়ী কাঠামোর। আর উঠানের উপস্থিতি থাকত না বললেই চলে। সাধারণত নদীর বালিয়াড়িতেই জাল শুকিয়ে নিত তারা।
অধিকাংশ জেলে পরিবারগুলো নিম্নমানের জীবনধারা অভ্যস্ত।
মিয়ার দালান
মিয়ার দালান বাংলাদেশের ঝিনাইদহ জেলার সদর থানার মুরারীদহে অবস্থিত একটি পুরানো জমিদার বাড়ি। এটি ঝিনাইদহের একটি দর্শণীয় স্থান।
বাড়ীটি স্থানীয় নবগঙ্গা নদীর উত্তর দিকে অবস্থিত। ঝিনাইদহ শহরের প্রাণকেন্দ্র থেকে প্রায় তিন কিলোমিটার দূরে এটি অবস্থিত। বর্তমানে বাড়িটি ভগ্নপ্রায়।
প্রাচীন ঐতিহ্য অনুযায়ী ইমারতের প্রধান ফটকে নির্মাণ সময়ের কিছু কথা কাব্যিক ভাবে খোদাই করা আছে। তাতে লেখা,
"‘শ্রী শ্রী রাম, মুরারীদহ গ্রাম ধাম, বিবি আশরাফুন্নেসা নাম, কি কহিব হুরির বাখান। ইন্দ্রের অমরাপুর নবগঙ্গার উত্তর ধার, ৭৫,০০০ টাকায় করিলাম নির্মাণ। এদেশে কাহার সাধ্য বাধিয়া জলমাঝে কমল সমান। কলিকাতার রাজ চন্দ্র রাজ, ১২২৯ সালে শুরু করি কাজ, ১২৩৬ সালে সমাপ্ত দালান।‘"
বঙ্গাব্দ ১২৩৬ সালে নির্মাণ শেষ হওয়া এই ইমারতটি ঠিকঠাক মত রক্ষনাবেক্ষণ করা গেলে সেটা ঝিনাইদহ শহরের একটি উল্লেখযোগ্য বিনোদন কেন্দ্র হয়ে উঠতে পারে। যত দূর জানা যায় যে জমিদার এই দালানটি নির্মাণ করেন তিনি ১৯৪৭ সালের দেশ ভাগের সময় ভবনটি বিক্রি করে দেন সেলিম চৌধুরী নামের এক ব্যক্তির কাছে। তাই ভবনটিকে স্থানীয় ভাবে কেউ কেউ সেলিম চৌধুরীর বাড়িও বলে থাকে।
বলা হয়ে থাকে বাড়িটি থেকে নবগঙ্গা নদীর নিচ দিয়ে একটি সুড়ঙ্গ ছিল। সুড়ঙ্গের প্রবেশমুখ এখনো চিহ্নত করা যায়। নদীতে যে ভাবে বাঁধ দিয়ে ইমারতটি নির্মাণ করা হয়েছিল সেভাবে তৈরি আর কোন পুরানো ইমারত ঝিনাইদহ শহরে দেখা যায় না।
বাড়িটির স্থানীয় ভাবে ব্যাপক পরিচিতির আর একটি বড় কারণ বাড়িতে থাকা একটি বিশেষ খেজুর গাছ, যে গাছটিতে একাধিক মাথা ছিল এবং প্রতিটি মাথা থেকেই রস আহরণ করা যেতো।
চুলা
চুলা, আগুন প্রতিরোধী উপাদান দিয়ে ঘিরে তৈরি জিনিস, যা দিয়ে রান্না করা বা কোনো কিছু পোড়ানো হয়।
বাংলা "চুলা" শব্দটি সংস্কৃত "চুল্লি" থেকে উদ্ভূত। যদিও বাংলায়ও এখনও কখনও কখনও চুল্লি বলা হয়ে থাকে। বাংলায় চুলার বিভিন্ন প্রতিশব্দ প্রচলিত: "চুল্লি", "উনুন", "চুলো" ইত্যাদি।
হিন্দু ধর্মাবলম্বীগণ শবদাহের জন্য যে চিতা তৈরি করেন, তাকেও চুলা বলা হয়ে থাকে। বিশিষ্টার্থে "শ্মশানচুল্লি" আখ্যা দেয়া হয়ে থাকে।
কাস্তে
কাস্তে ফসল কাটার কাজে ব্যবহৃত বাঁকা চাঁদের মত গঠনের হাতলওয়ালা একধরণের যন্ত্র। অনেক প্রাচীন কাল থেকেই এই যন্ত্রটির ব্যবহার হয়ে আসছে। সাধারণত কাস্তে বা কাচির অবতল দিক খাজকাটা ভাবে ধারালো করা থাকে।
আশা বিশ্ববিদ্যালয় বাংলাদেশ
আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালতি। বিশ্ববিদ্যালয়ে দুটি শিফটে পড়ানো হয়।
আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত।
বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে।
বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে।
দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে।
রয়াল ইউনিভার্সিটি অব ঢাকা
রয়াল বিশ্ববিদ্যালয় বাংলাদেশের ঢাকা জেলার বনানীতে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয়টি ২০০৩ সালে প্রতিশ্ঠিত হয়েছে।
পদার্থের বৈশিষ্ট্যাবলীর তালিকা
ইয়ং গুনাঙ্ক (Young's modulus)
আপেক্ষিক গুণাঙ্ক (Specific modulus)
টেনজাইল স্ট্রেংথ (Tensile strength)
কম্প্রেসিভ স্ট্রেংথ (Compressive strength)
শেয়ার স্ট্রেংথ (Shear strength)
ইল্ড স্ট্রেংথ (Yield strength)
নমনীয়তা (Ductility)
পয়জন এর অনুপাত Poisson's ratio)
আপেক্ষিক ওজন (Specific weight)
তড়িৎ পরিবাহীতা (Electrical conductivity)
পার্মিটিভিটি (Permittivity)
ডাই ইলেকট্রিক কন্সট্যান্ট (Dielectric constant)
ডাই ইলেকট্রিক স্ট্রেংথ (Dielectric strength)
পিজো ইলেকট্রিক কন্সট্যান্ট(Piezoelectric constants)
সি ব্যাক কোইফিসিয়েন্ট(Seebeck coefficient)
তাপ পরিবাহীতা (Thermal conductivity)
তাপ বিকীরণ ক্ষমতা (Thermal diffusivity)
তাপের কারণে বৃদ্ধি (Thermal expansion)
সি ব্যাক কোইফিসিয়েন্ট (Seebeck coefficient)
নিঃসরন ক্ষমতা(Emissivity)
ভরবেগ
চিরায়ত বলবিদ্যায় ভরবেগ (Momentum) হলো কোনো বস্তুর ভর ও বেগের গুণফল। ভরবেগ হল গতিশীল বস্তুর গতিও অবস্থা। একে রৈখিক ভরবেগও বলা হয়ে থাকে। বেগের ন্যায় রৈখিক ভরবেগ বা ভরবেগও একটি ভেক্টর রাশি। এস্‌ আই পদ্ধতিতে ভরবেগের একক হলো কিলোগ্রাম-মিটার/সেকেন্ড (kg m/s), বা নিউটন-সেকেন্ড (N s)। ভরবেগের সাধারণ সমীকরণ:a':a-:-D
ভরবেগের যেমন একটি দিক রয়েছে তেমনি মানও রয়েছে। যেসকল ভৌত রাশির মান ও দিক উভয়ই বিদ্যমান তাদেরকে ভেক্টর রাশি বলা হয়। যেহেতু ভরবেগের দিক বিদ্যমান, তাই এটি ব্যবহার করে সংঘর্ষের পরে বস্তুগুলো কোন দিক অভিমুখে গতিশীল হবে এবং তাদের গতি কি হবে তা নির্ণয় করা যায় । একক মাত্রায় ভরবেগের সাধারণ ধর্মাবলী নিম্নে বর্ণনা করা হল। এখানে ভেক্টর সমীকরণগুলো স্কেলার সমীকরণগুলোর প্রায় অনুরূপ।
কোন বস্তুকণার ভরবেগকে ইংরেজী বর্ণ দ্বারা প্রকাশ করা হয়ে থাকে। এটি হল, ভর ( দ্বারা প্রকাশিত ) ও বেগ ( দ্বারা প্রকাশিত), এই দুটি ভৌত রাশির গুণফল।
ভরবেগের একক হল ভর ও বেগের এককের গুণফল। এস আই এককে যদি ভরের একক কিলোগ্রাম ও বেগের একক মিটার/সেকেন্ড হয় তাহলে ভরবেগের একক হবে কিলোগ্রাম মিটার/সেকেন্ড (সংক্ষেপে বাংলায় কেজি. মি./সে. ও ইংরেজীতে formula_3)। একটি ভেক্টর রাশি হওয়ার দরূন ভরবেগের মান ও দিক উভয়ই বিদ্যমান। উদাহরণস্বরূপ, যদি ১ কেজি ভরের কোন নমুনা উড়োজাহাজ সোজা উত্তর দিক বরাবর সরলরেখায় ১ মি./সে. বেগে সুষম উচ্চতায় উড়তে থাকে, তাহলে ভূমির সাপেক্ষে পরিমাপ করলে তার ভরবেগ হবে উত্তর দিক বরাবর ১ কেজি. মি./সে.
কোন ভৌত ব্যবস্থার ভরবেগ ঐ ব্যবস্থা সৃষ্টিকারী কণাসমূহের ভরবেগের সমষ্টির সমান। যদি যেকোন দুটি গতিশীল কণার ভর যথাক্রমে ও হয় এবং এদের বেগ যথাক্রমে ও হয়, তাহলে বস্তুকণাদ্বয়ের ভরবেগের সমষ্টি
অনুরূপভাবে, দুইয়ের অধিক বস্তুকণার ভরবেগ নির্ণয় করা সম্ভব।
বহু কণার সমণ্বয়ে গঠিত কোন ব্যবস্থার একটি অভিন্ন ভরকেন্দ্র থাকে। এই কেন্দ্রটি মূলত এমন একটি বিন্দু যেখানে ব্যবস্থা সৃষ্টিকারী সকল কণার ভর কেন্দ্রীভূত হয়।
যদি সকল কণাই সরলরেখায় গতিশীল হয়, তাহলে ভরকেন্দ্রটিও সমান তালে গতিশীল হবে। তবে ঘূর্ণন গতির ক্ষেত্রে ভরকেন্দ্রের অবস্থান অপরিবর্তিত থাকে (যখন ব্যবস্থাটি নিজ অক্ষের চারিদিকে আবর্তিত হয়, যেমন- লাটিম)। এক্ষেত্রে যদি ভরকেন্দ্রটি বেগে গতিশীল হয়, তাহলে এর ভরবেগ হবে:
এটি অয়লারের ১ম সূত্র হিসেবে পরিচিত.
যদি কোন বল কোন কণার উপর নির্দিষ্ট সময় ব্যাপী ক্রিয়া করে, তাহলে ঐ বস্তুকণার ভরবেগের পরিবর্তন হবে নিম্নরূপ:
একে অন্তরীকরণ হিসেবে প্রকাশ করলে নিউটনের গতির ২য় সূত্রে উপনীত হওয়া যায়। অর্থাৎ, বস্তুর ভরবেগের পরিবর্তনের হার এর উপর প্রযুক্ত বলের সমানুপাতিক। প্রযুক্ত বল এর জন্য সমীকরণ দাড়ায়:
যদি বল সময়ের উপর নির্ভর করে তাহলে থেকে সময়ের মধ্যে ভরবেগের পরিবর্তন:
নিউটনের ২য় সূত্রটি কেবলমাত্র এমন বস্তুকণার ক্ষেত্রেই প্রযোজ্য যা এর আশেপাশের পরিবেশের সাথে কোন ভর বিনিময় করে না। অতএব লেখা যেতে পারে:
কোন বদ্ধ সিস্টেমে (এমন ভৌত ব্যবস্থা যা আশেপাশের পরিবেশের সাথে কোন ভর বিনিময় করে না) ভরবেগ নিত্য থাকে, অর্থাৎ সিস্টেমের মধ্যকার বিভিন্ন বস্তুকণার ভরবেগের সমষ্টি একটি অপরিবর্তনীয় সংখ্যা। এই নীতিটি ভরবেগের নিত্যতার সূত্র নামে পরিচিত।
ভুট্টো হাজি
বংশালের ব্যবসায়ী হাজি বদরুদ্দিন ওরফে ভুট্টো হাজি ব্রিটিশ বিরোধী আন্দোলন থেকে শুরু করে শিল্প আন্দোলন, সমাজসেবা, জনহিতকর কর্মকাণ্ডের মাধ্যমে অনেক কীর্তি রেখে গেছেন। আনুমানিক ১৮৭৯ সালে তার মৃত্যু হয়।
বুড়িগঙ্গা নদীর তীরে বাকল্যাণ্ড বাধ তৈরির জন্য তিনি ১০ হাজার টাকা দান করেন।
ভুট্টো হাজি ওয়াহাবী আন্দোলন-এর নেতা হিসেবে তুতুয়া নামে একটি বই লিখেছিলেন।
ভুট্টো হাজির ইংরেজ বিরোধী ভূমিকা তদন্তের জন্য যে এইচ বেইল ঢাকায় আসার পর তার নামানুসারে বেইলি রোডের নামকরণ হলেও ঘটনার নায়ক ভুট্টো হাজি অবহেলিত রয়ে গেছেন।
বেহালা
বেহালা () এটি একধরনের বাদ্যযন্ত্র যা ধনুক তন্তুর সম্মিলনে সুর সৃষ্টি করে। সাধারণত এগুলো চার পঙক্তি এবং নিখুঁত টিউনের জন্য পাঁচ পংক্তির হয়ে থাকে। এটা ক্ষুদ্রতম, পংক্তি যন্ত্রের বেহালা পরিবার, যা বেহালাজাতীয় বীণাবিশেষ, বাদ্যযন্ত্রবিশেষ, এবং দ্বৈত খাদ অন্তর্ভুক্ত সর্বোচ্চ ত্ত তীক্ষ্ন স্বরবিশিষ্ট সদস্য। বেহালা প্রায় সব ধরনের সঙ্গীতের সাথেই ব্যবহৃত হয়।
বেহালা যন্ত্রের ইতিহাস সম্পর্কে বিভিন্ন অভিমত দেখা যায়। সংক্ষেপে কয়েকটি অভিমত উল্লেখ করা হল।